recursal/SuperWikiNEXT-32B huggingface dataset:
כיסא מסתובב עם משאבה המאפשרת העלאת והורדת המושב
**כיסא מסתובב** הוא כיסא עם רגל אחת מרכזית המאפשרת למושב להסתובב 360 מעלות ימינה או שמאלה. הכיסא המסתובב הראשון הומצא על ידי תומאס ג'פרסון, והוא היה לכיסא שעליו ניסח את הכרזת העצמאות של ארצות הברית בשנת 1776.

סוגים
-----

לעיתים כולל הכיסא המסתובב גלגלים בבסיס המקלים והמאפשרים למשתמש להזיז אותו סביב אזור עבודתו ללא מאמץ. סוג זה נפוץ בעידן המודרני של המשרדים. לפיכך, לעיתים קרובות מכונה הכיסא המסתובב גם "כיסא משרדי". בדרך כלל, בכיסאות המשמשים במשרדים משולבת משאבת גז כדי להתאים את גובהו של המושב ליושב בו.

כיסאו של שרטטן הוא כיסא מסתובב ללא גלגלים ובדרך כלל גבוה יותר מאשר הכיסא המשרדי, לשימוש מול לוח שרטוטים. לרוב, כיסאות מסוג זה כוללים גם טבעת רגל כדי לתמוך ברגליים כאשר לא ניתן להגיע לקרקע.

כאשר הכיסא המסתובב מותקן בכלי טיס, כלי רכב או על מדרגות והוא לא יכול לזוז באופן עצמאי כיוון שמונח על בסיס קבוע, הוא נקרא **מושב מסתובב**.

ראו גם
------

* כיסא משרדי

קישורים חיצוניים
----------------

ויקישיתוף מדיה וקבצים בנושא **כיסא מסתובב** בוויקישיתוף
**ינשוף הרעמה** (שם מדעי: *Jubula lettii*) הוא סוג ומין יחיד של עוף לילה דורס ממשפחת הינשופיים אשר אנדמי ליערות גשם באפריקה. הינשוף נדיר לצפייה, ולכן רבים מהיבטי אורח חייו לוטים באפלה. משערים כי הוא נמצא תחת סיכון מסוים לקיומו, בשל כריתת יערות, חקלאות ואיבוד בתי גידול.

תיאור
-----

זהו ינשוף בגודל בינוני שאורכו נע בין 30 ל-44 ס"מ, אשר קיבל את שמו מציצות האוזניים ונוצות הצוואר המוארכות שלו, המקנות לראשו מראה "רעמתי". גופו מקושט בפסים וכתמים, וצבוע בחלקיו העליונים בצבע הערמון, בצבע אדמוני בחלקיו התחתונים, ובצבע לבנבן בבטנו. צבע רגליו מקורו צהוב חיוור.

תפוצה ובית גידול
----------------

משוער כי ינשוף הרעמה מעדיף יערות גשם בעלי עצים גבוהים וחופה צפופה (ראו פירוש:), ולא יערות ירוקי-עד למחצה (ראו פירוש:). יתר על כן, הוא לעולם לא נצפה מחוץ ליער או לקרחת היער. המין מעדיף במיוחד אזורים בהם צמחים מטפסים וחרקים נפוצים בשפע (כמו ליד נהרות).

ינשוף הרעמה נצפה במספר מקומות: ליבריה (נימבה ובזבדרו שנמצאת בגרנד קדה; ראו מחוזות ליבריה), חוף השנהב (הפארק הלאומי טאי), גאנה (תצפית ישנה בלבד), קמרון (הפארק הלאומי Korup,‏הר Rata ו-Rumpi Hills,‏ הר Cameroon‏ ו-Mokoko-Onge), גינאה המשוונית, גבון (Gamba, לופה-אוקנדה, Ipassa), הרפובליקה של קונגו (Dimonika ו-Lower Kouilou) והרפובליקה הדמוקרטית של קונגו (שמורת אוקאפי, Itombwe). נכון לשנת 2012, תחום תפוצתו אינו ידוע במלואו, בנוסף לנדירותו וחוסר המידע עליו. כמו כן, גודל האוכלוסייה אינו ידוע, אך משוער כי הוא נדיר יותר במערב שטח תפוצתו, ונפוץ יותר במזרחו.

התנהגות
-------

זהו יצור לילי, המגיח ממקום מושבו בין הצמחים המטפסים עם בואה של שעת בין הערביים כדי לצוד במרחבים הפתוחים. משוער כי חיפושיות וחגביים מהווים את רוב פריטי תפריטו (נמצאו גם ירקות וירק בבטנו של ינשוף צעיר). רגליו ומקורו החלשים כנראה אינם מסוגלים לצוד טרף גדול מכך. זוג ינשופים וגוזלים מבוגרים נצפו בחודש פברואר בהר לימבה, ליבריה; מה שהוביל את החוקרים להשערה כי הנקבה מטילה ביצים בחלל בתוך או בקן ענפים (בין חדש או ישן של עוף אחר) בין מרץ למאי ברפובליקה הדמוקרטית של קונגו. כמו כן נצפו פרחונים בשלהי דצמבר ובינואר בקמרון ובגבון.

לקריאה נוספת
------------

* Jubula lettii (Maned Owl), IUCN
* Duncan, J.R. (2003) Owls of the World: Their Lives, Behavior and Survival. Key Porter Books, Toronto, Canada
* del Hoyo, J. Elliott, A. and Sargatal, J. (1999) Handbook of the Birds of the World. Volume 5: Barn-Owls to Hummingbirds. Lynx Edicions, Barcelona

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ינשוף הרעמה** |
| ויקימינים טקסונומיה בוויקימינים: **Jubula lettii** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* תמונה: ינשוף הרעמה בגמבה (צולם על ידי James Halton)

הערות שוליים
------------

1. ↑  ינשוף הרעמה באתר הרשימה האדומה של IUCN
2. ↑  המושג "חופת יער" מתאר את החלק העליון של היער; אוסף צמרות העצים וענפיהם העליונים.
3. ↑  סוג עצים זה משיר את רוב עליו בחורפים קשים, אך בחורפים קלים הוא ישמור עליהם.
**ארזית תת-אלפינית** (שם מדעי: *Larix lyallii*) היא מין של עץ נשיר מחטני שמקורו בצפון-מערב אמריקה הצפונית במדינות איידהו, מונטנה, קולומביה הבריטית, אלברטה ווושינגטון.

מאפיינים
--------

הארזית גדלה בגבהים של 1,500 עד 2,900 מטר. והיא מסוגלת לשרוד בטמפרטורות קרות ולצמוח סמוך לקו העצים.
ארזית זו קטנה יחסית לעצים אחרים מהסוג ארזית.

גובה הארזית 10 עד 25 מטרים, והמחטים רבועים באורך 20 עד 35 מילימטרים וצבעם כחול-ירוק אך הצבע נהייה צהוב-זהוב בעונת הסתיו. קוטר האצטרובל הוא 2.5 עד 4 סנטימטרים. בתחילה צבע האצטרובל הוא אדום-סגול אך עם הבשלתו הוא משתנה לחום. קשקשיו גסים וגדולים. עונת הרבייה של העץ מתרחשת בתחילת הקיץ. עובי הקליפה 2.5 סנטימטרים. צבע הקליפה בתחילה הוא צהוב-אפור אך עם הגיל הצבע משתנה לאדום-חום כהה. הקליפה של העץ מכילה טאנין.

הארזית היא אחד מהעצים בעלי תוחלת החיים הארוכה ביותר. גילה של דגימה של הארזית מאלברטה הוערך בכ-2,000 שנה. הארזית לא נמצאת בסכנת הכחדה ומצב השימור שלה הוא ללא חשש.

* אצטרובלים של ארזית תת-אלפיניתאצטרובלים של ארזית תת-אלפינית

קישורים חיצוניים
----------------

ויקישיתוף מדיה וקבצים בנושא **ארזית תת-אלפינית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* Tropicos
 |

הערות שוליים
------------

1. 1 2  ארזית תת-אלפינית באתר הרשימה האדומה של IUCN
2. ↑  Arno, Stephen F.; Hammerly, Ramona P. (2020) [1977]. Northwest Trees: Identifying & Understanding the Region's Native Trees (field guide ed.). Seattle: Mountaineers Books. pp. 76–83. מסת"ב 1-68051-329-X. OCLC 1141235469.
3. ↑  "OLDLIST". Rocky Mountain Tree Ring Research. Retrieved 20 July 2012.
**האיסור להמית אדם קודם עמידה לדין** הוא מצוות לא תעשה מתרי"ג מצוות לפיה אין להרוג אדם לפני שיעמוד לפני בית דין שידון בעניינו.

מקור ושורש המצווה
-----------------

בספר במדבר נאמר:

> 
> וְהָיוּ לָכֶם הֶעָרִים לְמִקְלָט מִגֹּאֵל וְלֹא יָמוּת הָרֹצֵחַ עַד עָמְדוֹ לִפְנֵי הָעֵדָה לַמִּשְׁפָּט.
> 
> 
> 
> — במדבר לה, יב
> 

כלומר, אין לעדים למעשה להרוג אדם שעשה את אחת מהעבירות המחייבות מיתה כרצח וכדומה. וכן כתבו במכילתא - "יכול שיהרגו אותו משהרג או שנאף, תלמוד לומר ולא ימות הרוצח עד עמדו וגו'. ואפילו ראוהו בית דין הגדול שהרג יהיו כולם עדים וישאו עדותן אצל בית דין אחר שידינוהו".

כתב ספר החינוך שמשורשי המצווה הוא שדיני נפשות צריכים דקדוק גדול, כך למשל צריכים להפך בזכות החייב מיתה כדי להצילו. לכן מזהירה התורה שבכל מקרה צריך להביא את החייב לפני בית הדין מכיוון שהעדים שראו את המקרה עלולים לרצות לחייבו על כל פנים.

דיני המצווה
-----------

במצוה זו חייבים גברים כנשים, ובכל זמן. אלא שבזמן שבית המקדש קיים, צריך להביא את החוטא אל בית הדין ובזמן שאין בית המקדש קיים, ישנו רק האיסור על ההריגה.

במקרה בו אדם עבר על האיסור והרג את החייב לפני שהובא לבית הדין, אותו אדם יוגדר רוצח.

ישנם מקרים מסוימים בהם חייבים להרוג את החייב מיד, כגון דין רודף, בו התורה מצווה להרוג את החוטא למרות שלא קיבל התראה ולא הובא לבית הדין.

קישורים חיצוניים
----------------

* שלא להרוג מחויב קודם שיעמוד בדין באתר ויקיטקסט.

הערות שוליים
------------

1. ↑  ספר החינוך (סדר דפוס פרנקפורט)/תט – ויקיטקסט, באתר he.wikisource.org
2. ↑  סנהדרין עג א – ויקיטקסט, באתר he.wikisource.org
**אמר-סין** (או **בור-סין**) מלך שומרי מן השושלת השלישית של אור. לפי כרונולוגיה תיכונה שלט בין השנים 2037-2046 לפנה"ס. הוא ירש את הכתר מאביו שולגי והוא מלך שלישי מהשושלת. הוא שלט במשך 9 שנים ונפטר ממחלה כלשהי.

לפי המקורות העתיקים אמר-סין היה מנהיג אמיץ וחרוץ שהתמיד במדיניות של אביו. כמו אביו, הוא הואלל עוד בחייו. הוא בנה מקדשים וארמונות חדשים, הוא טיפח מסחר ומלאכות, הוא היה ממנה שרים וכוהנים. הוא כנראה התחיל את בנייתו של הזיגוראת הלא גמור בארידו, אגיפטולוג דייוויד רוהל מזהה את הזיגוראת הזה עם מגדל בבל.

העיר ארידו ננטשה בתקופת שלטונו, כנראה זה נעשה בגלל בעיות מליחות שהקשתה מאוד על החקלאות באזור.

כדי לשמר את מה שאביו כבש, אמר-סין היה צריך כל הזמן להילחם. בשנה השנייה לשלטונו הוא דיכא מרד בעיר אורבילום והרס את העיר. בשנה השישית לשלטונו דוכא מרד בעיר אשור. למושל אשור מונה זריקום שהשאיר כתובת בה הוא קורא לעצמו משרת של אמר-סין ומבקש מאלים חיים ארוכים לאדון שלו. בשנה השביעית לשלטונו הוא כבש העיר חוחנורי בעילם. אמר-סין גייס הרבה שכירי חרב לשירותו, בעיקר עילמים ואמוריים.

|  |
| --- |
| **מלכי שומר** |
| הקודם:**שולגי** | **שושלת אור 3****2046-2037 לפנה"ס** | הבא:**שו-סין** |
|

ראו גם
------

* תקופת אור 3
* רשימת המלכים השומרית

קישורים חיצוניים
----------------

ויקישיתוף מדיה וקבצים בנושא **אמר-סין** בוויקישיתוף

| מלכי אור 3 |
| --- |
| 

|  |  |
| --- | --- |
| אור-נמו • שולגי • אמר-סין • שו-סין • איבי-סין |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007314802205171
* GND: 1170369111
* LCCN: no2003098342
* VIAF: 56308782
* WorldCat: lccn-no2003098342

 |
**דגל אוקראינה** (באוקראינית: **Державний Прапор України**, בעברית: דגלה הממלכתי של אוקראינה) הוא דגלה הלאומי של אוקראינה. מורכב משני פסים אופקיים בצבעים תכלת (למעלה) וצהוב. הצבעים הם הצבעים הלאומיים והם צבעי סמל גליציה, שתוארו לראשונה בקרב גרונוולד.

השורשים ההיסטוריים של הצבעים מגיעים מהמאה ה-13, כאשר העיר לבוב נוסדה. העיר קיבלה במתנה שלט הרלדי עם איור של אריה זהב על רקע כחול. במהלך מלחמות ומאבקים קשים, הדגל הוחלף ועבר שינויים רבים עד שבשנת 1848 קיבל את צורתו המודרנית.

לפי גרסה אחרת מקור הצבעים בצבעי שלט אצולה של אחת הממלכות האוקראיניות מתקופת ימי הביניים, הצבעים שימשו גם בדגלים שהונפו בקרב נגד המונגולים במאה ה-13, ובשנת 1848 כחלק מגל הלאומיות שסחף את אירופה באביב העמים.

דגל אוקראינה אומץ רשמית בשנת 1918 על ידי הרפובליקה העממית של אוקראינה ומפורש כשמיים תכולים (המסמלים שלום) מעל שדות חיטה (המסמלים שגשוג), הגדלים במישורים הפוריים של אוקראינה.

תחת השלטון הסובייטי נאסרה הצגת הדגל, כסימן ללאומנות, ולרפובליקה הסובייטית הסוציאליסטית של אוקראינה היה דגל אחר שהיה וריאציה של הדגל הקומוניסטי. לאחר החזרת העצמאות האוקראינית היו שזיהו את הדגל בעיקר עם קבוצות ששיתפו פעולה עם הנאצים במהלך מלחמת העולם השנייה, אולם הרוב הכיר במסורת העתיקה יותר. הפרלמנט האוקראיני החל להניפו שוב בשנת 1991, והדגל הוחזר באופן רשמי להיות הדגל הלאומי בשנת 1992.

יום הדגל הלאומי של אוקראינה חל מדי שנה ב-23 באוגוסט, יום לפני יום העצמאות האוקראיני.

במהלך ההפגנות של האוקראינים בשנת 2014 במטרה לשמור על זכותם לעתיד דמוקרטי ואירופאי, היה ניתן לראות בכל מקום את הדגל מתנוסס. בנוסף במהלך המלחמה מול רוסיה, ניתן לראות את דגל אוקראינה מתנופף ומייצג סמל של העם האוקראיני יחד עם תחושת הזדהות חזקה של כל מנהיגי העולם המגנים את המלחמה.

ראו גם
------

| עיינו גם בפורטל: |
| --- |
|  | **פורטל דגלים וסמלים** |

* סמל אוקראינה
* המנון אוקראינה

קישורים חיצוניים
----------------

ויקישיתוף מדיה וקבצים בנושא **דגל אוקראינה** בוויקישיתוף
* אוקראינה, באתר דגלי העולם (באנגלית)
* דגל אוקראינה, באתר אנציקלופדיה בריטניקה (באנגלית)

הערות שוליים
------------

1. ↑  The history of the formation and adoption of the state flag of Ukraine. To the 20th anniversary of Ukraine's independence | Igor Sikorsky Kyiv Polytechnic Institute, kpi.ua
2. 1 2 3  WHAT IS THE HISTORY AND MEANING BEHIND THE UKRAINIAN FLAG?, Ukraine Now, ‏15.03.2023
3. ↑  The flag of Ukraine: history, records and the most interesting facts about the yellow-blue symbol, visitukraine.today

| דגלי מדינות אירופה |
| --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • הולנד • הונגריה • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קזחסטן • קפריסין • קרואטיה • רומניה • רוסיה • שוודיה • שווייץ | אירופה |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • נגורנו קרבאך • סרק • קוסובו • קטלוניה • צפון קפריסין |
| נוספים | דגל אירופה • דגל הסאמים |
| אירופה • אפריקה • אסיה • אוקיאניה • אמריקה הדרומית • אמריקה הצפונית |
צעדת הבושה של אלינור, ציור מאת אדווין אוסטין אבי, 1900
**אלינור קובהאם**, דוכסית גלוסטר (באנגלית: **Eleanor, Duchess of Gloucester** née **Cobham**; ‏1400 לערך – 7 ביולי 1452) הייתה רעייתו של המפרי, דוכס גלוסטר, בנו הצעיר של הנרי הרביעי והלורד פרוטקטור בתקופת מלכותו של המלך-הילד, הנרי השישי. בשנת 1441 הואשמה בכישוף והעלאה באוב.

תולדות חייה
-----------

נולדה בסקרבורו שבמחוז קנט. הייתה נערתה של ז'קלין, רוזנת אנו, שנישאה לגלוסטר ב-1422. רוב תקופת נישואיו שהה גלוסטר בצרפת. עם שובו לאנגליה ב-1425 הפכו הוא ואלינור לנאהבים. ב-1428 בוטלו נישואיהם של גלוסטר וז'קלין ומיד לאחר מכן נשא גלוסטר את אלינור לאשה. 

השניים הקימו את ארמון פלסנטיה בגריניץ' ופיתחו במקום חצר שוקקת אמנים, מדענים ואנשי ציבור וחברה. גלסטר היה אחד האנשים החזקים בממלכה, שני רק למלך (שהיה צעיר מאוד ופרקי זמן ארוכים סבל מחוסר שפיות) ומיד אחריו בסדר הירושה לכתר הבריטי. יחד עם הכוח והכבוד שצברו בני הזוג, הם הקימו עליהם גם אויבים מבית יורק בראשיתה של מלחמות השושנים, אשר לא ראו בעין יפה את התעצמותם. 

אלינור גילתה עניין רב באסטרולוגיה וביקורי אסטרולוגים וידעונים בחצרה היו מחזה נפוץ. באוגוסט 1441 גילה לאלינור אסטרולוג בשם רוג'ר בולינברוק שגילה סימנים לכך שהמלך הנרי יחלה במחלה קטלנית וימות בקרוב (כלומר, שבעלה יהפוך למלך). השמועות הגיעו לחצר המלך וזה ציווה שיחקרו מהיכן מגיעות השמועות - חקירה שהובילה לבולינברוק, שנאסר מיד בחשד להעלאה באוב בנסיבות בוגדניות. בולינברוק נקב בשמה של אלינור כמי שהייתה שותפה לפשעו והיא נאסרה במצודת לונדון. נוסף על ההאשמה המקורית הואשמה אלינור ברכישת שיקויים לכישוף והתרועעות עם מכשפות. במשפטה נמצאה אלינור אשמה יחד עם שותפיה. בולינברוק נתלה, נגרר ובותר והנאשמת בכישוף מרג'רי ג'ורדמיין הועלתה על המוקד. על אלינור נגזרה צעדת-השפלה ברחובות לונדון, יחפה ולבושה בחלוק בד בלבד, לפני שתגורש מבעלה ותכלא למאסר עולם בטירת צ'סטר. בשנת 1443 הועברה לטירת קנילוורת' בווריקשייר, בשנת 1446 הועברה לאי מאן ובמרץ 1449 הועברה לטירת בומריס, שם מתה ב-7 ביולי 1452.

ב-20 בפברואר 1447 נאסר גלוסטר עצמו בעוון בגידה. הוא נפטר זמן קצר לאחר מכן, ב-27 בפברואר.

משפחתה
------

לבני הזוג נולדו שני ילדים, אולם לא ברור אם הם נולדו לפני שנישאו או לאחר מכן:

* ארתור (נפטר בשנת 1447 לערך)
* אנטיגונה, אשר נישאה להנרי גריי, רוזן טנקרוויל, ולאחר פטירתו נישאה לג'ון ד'אמאנקייה

בספרות ובתרבות
--------------

דמותה של אלינור היא דמות מרכזית במחזהו של ויליאם שייקספיר, הנרי השישי, חלק שני. היא מופיעה גם ברומן ההיסטורי "גבירת הנהרות" (*The Lady of the Rivers*) מאת פיליפה גרגורי. בסדרת ה-BBC "הכתר החלול: מלחמת השושנים" גולמה דמותה על ידי סאלי הוקינס.

קישורים חיצוניים
----------------

ויקישיתוף מדיה וקבצים בנושא **אלינור קובהאם** בוויקישיתוף
* אלאנור ההיסטורית, באתר דמיות שייקספיר
* מכשות: עליתה ונפילתה של אלינור קובהאם
* נפילתה של הדוכסית
* אלינור קובהאם, באתר "Find a Grave" (באנגלית)
* רוחה של אלינור השייקספירית בטירה רדופת-רוחות באי מאן
* ערך במילון הביוגרפי של אוקספורד

הערות שוליים
------------
אין לבלבל עם אין לבלבל ערך זה עם הערך "אבני אלגביש".

**גבעת אבני חמשת המלכים** היא גבעה בגובה 204 מטר מעל פני הים, מדרום לעיר מודיעין-מכבים-רעות, בין העיר ליישוב מבוא חורון. על הגבעה נמצא מחשוף ייחודי של אבני צור, חלק משורת מחשופי צור הממוקמים לאורך הדופן התוחמת את קצהו הצפון-מערבי של עמק איילון. ישנה השערה לפיה האבנים הגדולות, הנראות כאילו הוטלו על הגבעה מן השמיים, הם עקבות המסופר בספר יהושע, פרק י', אודות הקרב שניהלו בני ישראל עם מלכי האמורי במסגרת מלחמת מלכי הדרום, במהלכו "וַיְהִי בְּנֻסָם מִפְּנֵי יִשְׂרָאֵל, הֵם בְּמוֹרַד בֵּית חוֹרֹן וַה' הִשְׁלִיךְ עֲלֵיהֶם אֲבָנִים גְּדֹלוֹת מִן הַשָּׁמַיִם."

הסבר גאולוגי
------------

מחשופי הצור אינם ייחודיים לגבעה זו, אלא מצויים לאורך עמק איילון, כולל ריכוז גדול בכפר הפלסטיני בית עור א-תחתא.

דב גינזבורג מן המכון הגאולוגי לישראל מסביר כי הגושים מונחים בשדה, בנטייה כמעט אנכית, מפוזרים בצורה בלתי רציפה על גבי קרקע חרסיתית עמוקה, באופן שניתן להסבר כעדות להתמוטטות סלעים והיסחפותם, עקב פעילות אקטיבית בקווי השבירה של בקע. גושי הצור הקשה גלשו משכבת צור קדומה עקב רעידת אדמה לאחריה סחפו שיטפונות את גושי האבן למדרגות הנמוכות יותר ולבסוף נשארו כתמי צור במרחבי השטח.

התייחסות הלכתית
---------------

במסכת ברכות מובאת ברייתא:

> 
> תנו רבנן. הרואה מעברות הים, ומעברות הירדן, מעברות נחלי ארנון, **אבני אלגביש במורד בית חורון**, ואבן שבקש לזרוק עוג מלך הבשן על ישראל, ואבן שישב עליה משה בשעה שעשה יהושע מלחמה בעמלק, ואשתו של לוט וחומת יריחו שנבלעה במקומה, על כולן צריך שיתן הודאה ושבח לפני המקום.
> 
> 
> 
> — בבלי מסכת ברכות נד עמוד א
> 

בעקבות ברייתא זו נפסקה הלכה שעל הרואה מקומות אלו לברך ברכת הנסים:

> 
> הרואה מקום שנעשו בו נסים לישראל, כגון מעברות הים ומעברות הירדן ומעברות נחלי ארנון, ו**אבני אלגביש של בית חורון**, ואבן שביקש עוג לזרוק על ישראל, ואבן שישב עליה משה בעת מלחמת עמלק, וחומת יריחו, מברך שעשה נסים לאבותינו במקום הזה. ובין ברכה זו ובין שאר ברכות הראיה הרי הם כשאר ברכות וכלם בהזכרת שם ומלכות.
> 
> 
> 
> — שולחן ערוך, אורח חיים, סימן ריח
> 

מאיר בר-אילן כתב על הברייתא הזו שהיא ייחודית במגמתה ה"תיירותית", שנועדה עבור נוסעים וצליינים שביקשו לראות בארץ את המקומות בהם אירעו ניסים ושמורי דרך השתמשו בה על מנת להראות לחפצים בכך את אשר ביקשו לראות בשטח.

מאחר שזיהוי מחשוף האבנים שבגבעה עם האבנים עליהם מסופר בספר יהושע הוא השערה בלבד וישנו איסור הלכתי לברך מספק, אין הנחיה למבקרים במקום לברך את ברכת הניסים.

ראו גם
------

* שמש בגבעון דום

קישורים חיצוניים
----------------

* אבני חמשת המלכים, אתר "נלך"
* הגבעה באתר עמוד ענן

הערות שוליים
------------

1. ↑  סיבוב בגבעות מודיעין הדרומיות
2. ↑  מובאים כנספח בסוף ספר יהושע במהדורת "דעת מקרא" שבהוצאת מוסד הרב קוק
3. ↑  מאיר בר-אילן, מקומות פלא בארץ ישראל בעת העתיקה, התפרסם במחקרי יהודה ושומרון ה' (תשנ"ה) עמ' 229–239
**ינשוף צווחן מזרחי** (שם מדעי: ***Megascops asio***) הוא מין של דורס לילה קטן מהסוג ינשוף צווחן. תפוצתו היא רק באמריקה הצפונית מדרום קנדה, דרך ארצות הברית ועד לצפון מקסיקו בצד המזרחי. הוא אחד מהידועים בין ינשופי אמריקה, אף שלא תמיד הוא חי בקרבת האדם.

מאפיינים
--------

ינשוף זה קטן בגודלו ומגיע לאורך 16–25 ס"מ, למוטת כנפיים של 46–61 ס"מ ולמשקל 121–244 גרם בממוצע. ישנם הבדלי גדלים בין ינשופים החיים במדינות שונות. צבע הינשוף אפור בהיר עם נוצות חלודיות, אדמדמות וחומות ולעיתים אף שחורות לגמרי. החזה והכנפיים משורטטים לאורכם באופן המעניק לינשוף זה הסוואה טובה. במראהו הוא דומה לשעיר החי בישראל וכמותו הוא בעל "ציצות אוזניים" בולטות ומחודדות. העיניים גדולות וצהובות והמקור אפור ומעוקל.

כמו מרבית הינשופים גם מין זה יוצא לצוד בשעות הלילה וביום הוא נח בקינו שבחלל עצים או של נקריים שנטשו. הוא שוכן ביערות רחבים, יערות גשם ממוזגים ובמדרונות הרי הרוקי והרי האפלצ'ים עד לגובה 1,500 מטר. כמו כן הוא מצוי בערבות הפרריה, בקרבת נחלים ואף ליד הערים הגדולות. הינשוף יתרחק ממקומות בהם מקננים דורסי לילה גדולים יותר ותוקפניים ממנו, ובעיקר מאוח וירג'יניה היכול לטרוף את מין זה. גם תנשמת מצויה ולילית אמריקנית ידחקו את רגליו אם ימצאו אותו.

הינשוף הוא צייד המחפש טרף של מכרסמים כמו עכבר הבית, דרוריים וציפורי שיר, מספר זוחלים ודו-חיים קטנים ולעיתים גם דגים כמו סרדיניים, שמפנונים צעירים וחמנוניים. ינשוף קטן זה גם משלים את תזונתו באכילת חסרי חוליות כמו חרקים גדולים, עכבישים, עקרבים, תולעים ורכיכות.

הינשוף עצמו עלול להיטרף בידי עופות דורסים גדולים ממנו, סמוריים, בואשיים, דביבונים, מספר נחשים גדולים ואף בידי אופוסום וירג'יניה וכמה סנאים המחפשים את הביצים והגוזלים.

כמו מרבית הינשופים זהו עוף מונוגמי בעל בן-זוג לכל החיים.

תת-מינים
--------

* *M. a. asio*
* *M. a. maxwelliae*
* *M. a. hasbroucki*
* *M. a. mccallii*
* *M. a. floridanus*

קישורים חיצוניים
----------------

ויקישיתוף מדיה וקבצים בנושא **ינשוף צווחן מזרחי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  ינשוף צווחן מזרחי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532346705171

 |
המעגלים התאומים (באדום) של הארבלוס (התחום האפור).
בגאומטריה, **המעגלים התאומים של ארכימדס**, במיוחד בנוגע לחקר צורת הארבלוס, **המעגלים התאומים** הם שני מעגלים מיוחדים המקושרים אליו. ארבלוס הוא צורה שנקבעת על ידי שלוש נקודות הנמצאות על ישר אחד A,B ו-C, והוא האזור התחום בין שלושת חצאי המעגלים אשר AB, BC ו-AC הם הקטרים שלהם. אם לאחר מכן הארבלוס מחולק לשני תחומים קטנים יותר על ידי קטע ישר דרך B (כאשר B היא הנקודה המרכזית בין A,B ו-C) המאונך לישר ABC, אז כל אחד משני המעגלים התאומים נח בתוך אחד משני התחומים האלה, ומשיק לאחד משני חצאי המעגלים הקטנים, לחצי המעגל הגדול, ולקו שמחלק את הארבלוס.

המעגלים הופיעו לראשונה בספר הלמות, אשר בו מופיעה ההוכחה (טענה 5) ששני המעגלים חופפים. ת'אבת אבן קורה, אשר תרגם את הספר הזה לערבית, ייחס את הספר הזה למתמטיקאי היווני ארכימדס. בהתבסס על הטענה בספר שהמעגלים האלה חופפים, שני המעגלים האלו נקראים המעגלים התאומים של ארכימדס.

תכונות
------

יהיו *a* ו-*b* הקטרים של שני חצאי המעגלים הקטנים, כך שלחצי המעגל הגדול יש קוטר *a* + *b*. קוטרם המשותף של כל אחד משני המעגלים התאומים הוא:

{\displaystyle d={\frac {ab}{a+b}}.}

או באופן חלופי, אם הקוטר של חצי המעגל הגדול הוא באורך יחידה אחת, ולמעגלים הפנימיים יש קטרים s ו-{\displaystyle 1-s}, אז הקוטר של כל אחד מהמעגלים התאומים הוא:

{\displaystyle d=s(1-s).\,}

למעגל הקטן ביותר שמכיל את שני המעגלים התאומים יש אותו שטח כמו לארבלוס.

קישורים חיצוניים
----------------

ויקישיתוף מדיה וקבצים בנושא **המעגלים התאומים של ארכימדס** בוויקישיתוף
* המעגלים התאומים של ארכימדס, באתר MathWorld (באנגלית)
**ינשוף טסמני מנוקד** (שם מדעי: *Ninox novaeseelandiae*) הוא מין עוף דורס מהסוג ינשוף נצי שבמשפחת הינשופיים. הוא חי בטבע רק בניו זילנד ובטסמניה. ינשוף זה מכונה באנגלית: "Morepork", עקב קולו החזק הנשמע כמו: "More pork" (עוד בשר חזיר).

אורך הינשוף 26–29 סנטימטרים ומשקלו 170–216 גרם בנקבות, ו-140–156 גרם בזכרים. צבעו חום-כהה, כשהחזה והבטן בצבע חום רגיל עם נקודות לבנות עליהם. העיניים צהובות והמקור קטן ולבן. לינשוף טפרים מעוקלים ב-4 אצבעותיו.

הוא חי ביערות של מינים של עצי פודוקרפוס (*Podocarpus*), וברזילי (*Metrosideros*), אשור דרומי ואראוקריה בניו זילנד בשני האיים ובטסמניה ובאיים קרובים כמו האי סטיוארט. הוא פעיל דמדומים ויכול לצאת לפעילות גם בסוף היום.

מזונם של ינשופים אלה הוא בעיקר חרקים גדולים - כמו יקרוניתיים, עשים, חגבים וחגבי הווטה הגדולים של ניו זילנד. כמו כן הוא אוכל עכברים וציפורים קטנות. הטרף נחטף במרדף אווירי לעיתים קרובות או שהינשוף עט אליו מענף תצפית. לינשוף אין הרבה טורפים, אך הצעירים נטרפים בידי זרון אוסטרלי שחדר לניו זילנד.

מבחינת האדם הינשוף לא מאוים.

תת-מינים
--------

* *Ninox novaeseelandiae novaeseelandiae*
* *Ninox novaeseelandiae leucopsis*
* *Ninox novaeseelandiae undulata* - נכחד
* *Ninox novaeseelandiae albaria* - נכחד

קישורים חיצוניים
----------------

ויקישיתוף מדיה וקבצים בנושא **ינשוף טסמני מנוקד** בוויקישיתוף
* ינשוף טסמני מנוקד, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  ינשוף טסמני מנוקד באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554356405171

 |
**המעבדה הטכנולוגית לגילוי ואיתור מנהרות (פיקוד הצפון)** היא יחידה טכנולוגית של צה"ל לגילוי ואיתור מנהרות תת-קרקעיות הפועלת בפיקוד הצפון. המעבדה כפופה ארגונית ומקצועית לחטיבה טכנולוגית ליבשה (חט"ל) ופועלת בפיקוד הצפון תחת עוצבת הגליל בשיתוף חיל ההנדסה הקרבית. המעבדה כוללת מגוון מומחים, מהנדסים וקצינים מתחומים שונים המנתחים מידע מודיעיני וטכנולוגי שנאסף על ידי אגף המודיעין, טכנולוגיות חישה, החיילים בשטח ועבודות הנדסיות יזומות, ובאמצעותו הם מגלים מנהרות, חללים תת-קרקעיים וחפירות. דבר קיומה של המעבדה הותר לפרסום ב-10 בדצמבר 2018 בעקבות פתיחת מבצע מגן צפוני לאיתור וניטרול מנהרות הטרור שחפר חזבאללה לשטח ישראל מדרום לבנון. ביולי 2019 זכתה בפרס ביטחון ישראל על חלקה בגילוי מנהרות הטרור של חזבאללה ומבצע מגן צפוני לניטרולן.

מאפייני המעבדה הטכנולוגית
-------------------------

המעבדה, בפיקוד קצין בדרגת סרן, כוללת מומחים וקצינים מתחומים שונים בהם קציני מודיעין, קציני הנדסה קרבית, קציני מחשבים ואגף התקשוב וההגנה בסב"ר, ומדענים ומהנדסים מתחומי הפיזיקה, הגאולוגיה, ההנדסה ובפרט הנדסה אזרחית והנדסת מכונות. המעבדה פועלת בשיתוף פעולה עם חטיבה טכנולוגית ליבשה, פיקוד הצפון (עוצבת הגליל), חיל ההנדסה הקרבית ואגף המודיעין. היא הוקמה לפי המודל והניסיון של המעבדה הטכנולוגית לגילוי ואיתור מנהרות שפועלת בפיקוד הדרום. קיומה של המעבדה פורסם על ידי דובר צה"ל ב-10 בדצמבר 2018.

המעבדה מנתחת מידע שאוספים החיילים בשטח ומידע שנאסף בטכנולוגיות חישה ייחודיות פרי פיתוח ישראלי, וכן מנתחת מידע שמספקים מערך המודיעין, חיל האיסוף הקרבי, יחידת סמו"ר של יהל"ם ומערך הצמ"ה של חיל ההנדסה הקרבית. מערך הצמ"ה – שמפעיל את פלוגות הצמ"ה הסדירות אבירי הפלדה וחתולי הפלדה, ואת גדוד הציוד המכני ההנדסי במילואים של פיקוד הצפון – מבצע עבודות עפר, חישוף, חפירות וקידוחי עומק באמצעות דחפורים (כולל דחפורי D9 משוריינים), מחפרים ומקדחי-בורות. באמצעות עבודות אלו אוסף מערך הצמ"ה מידע על הקרקע ומה שמתחתיה, ומעבירו למעבדה לצורכי ניתוח. בנוסף, מערך הצמ"ה חושף פירים ומנהרות, הן באופן מקרי או יזום, והן על-פי מידע שמתקבל מהמעבדה. הוא גם מבצע עבודות עפר וקידוחים לפי הנחיות המעבדה הטכנולוגית. יחידת סמו"ר של יהל"ם ממפה וחוקרת את המנהרות שנתגלו ומעבירה את המידע למעבדה לצורכי ניתוח, לימוד והפקת מודיעין.

ראו גם
------

* המעבדה הטכנולוגית לגילוי ואיתור מנהרות (פיקוד הדרום)
* לוחמת מנהרות
* יחידת סמו"ר - פלגה של יהל"ם, יחידת הלת"ק הבכירה של צה"ל
* מערך הצמ"ה של חיל ההנדסה הקרבית - עובד בצמוד עם המעבדה הטכנולוגית בשיתוף פעולה הדוק

קישורים חיצוניים
----------------

* ליאור נוישטיין, מערכת אתר צה"ל, תיעוד יוצא דופן של הקולות והמעבדה שעזרו לחשוף את מנהרות חיזבאללה, באתר צה"ל, 10 בדצמבר 2018

הערות שוליים
------------

1. ↑   ליאור נוישטיין, מערכת אתר צה"ל, תיעוד יוצא דופן של הקולות והמעבדה שעזרו לחשוף את מנהרות חיזבאללה, באתר צה"ל, 10 בדצמבר 2018.
**נמל התעופה הבינלאומי טן סון נהאט** (בוייטנאמית: **Sân bay quốc tế Tân Sơn Nhất**) הוא נמל תעופה השוכן בצפונה של העיר הו צ'י מין סיטי בדרום וייטנאם, והוא נמל התעופה הבינלאומי הגדול במדינה. לנמל קיבולת של 15 עד 17 מיליון נוסעים בשנה, ובשנת 2008 עברו דרכו כ-13 מיליון איש (לעומת 11 מיליון בשנת 2007). בנוסף עוברת דרך הנמל רוב תנועת הנוסעים הבינלאומית אל המדינה וממנה. נמל התעופה הוא אחד משני בסיסי הפעולה המרכזיים של חברת התעופה וייטנאם איירליינס, ובסיס הפעולה המרכזי של חברת התעופה הזולה ג'טסטאר פסיפיק איירליינס (Jetstar Pacific Airlines). 

מראה מן האוויר של הטרמינל הבינלאומי
ראשיתו של נמל התעופה בתחילת שנות ה-30, כאשר הממשלה הקולוניאלית הצרפתית הקימה במקום שדה תעופה קטן עם מסלול טיסה בלתי סלול, אשר נקרא על שמו של הכפר הסמוך - טן סון נהאט. בסיוע אמריקאי סללה ממשלת דרום וייטנאם מסלול באורך של 7,200 רגל (2,190 מטר) בשנת 1956, והמקום הפך לשדה התעופה העיקרי במדינה. בעת מלחמת וייטנאם פעל במקום בסיס חיל האוויר טן סון נהאט (Tan Son Nhut Air Base) ששימש את חיל האוויר האמריקאי ואת חיל האוויר המקומי. עם השנים התרחבה העיר הו צ'י מין סיטי, והנמל נמצא כיום בליבו של אזור בנוי.

בנמל התעופה שני מסלולי טיסה מקבילים (07/25) עשויים מבטון ושני טרמינלים. הטרמינל הבינלאומי החדש נבנה על ידי ארבע חברות יפניות ונחנך בשנת 2007, והטרמינל הקודם משרת כיום את טיסות הפנים. לנמל נוספה תוכנית הרחבה אשר אמורה להביאו לקיבולת של 23.5 מיליון נוסעים בשנה בשנת 2015.

בסמוך לעיר מוקם נמל התעופה הבינלאומי לונג טאן המיועד להתחיל לפעול בשנת 2020 וכל התנועה הבינלאומית תועבר אליו. לאחר השלמתו יטפל נמל התעופה טן סון נהאט רק בתנועת הפנים.

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי הו צ'י מין סיטי טן סון נהאט** בוויקישיתוף
* אתר האינטרנט הרשמי של נמל התעופה הבין-לאומי טן סון נהאט
**יסוד בלתי תואם** (אנגלית: **Incompatible element**) הוא מונח המשמש בפטרולוגיה ובגאוכימיה לתיאור יסוד שבשל גודל היון שלו או מטענו החשמלי איננו מתאים להתיישב במקום המיועד לקטיונים במינרלים. אי-התאמה זו מתבטאת בכך שמקדם החלוקה (בכימיה, מדד למסיסות השווה ליחס בין ריכוז החומר בשני ממסים שונים הנמצאים בשיווי משקל כימי) שבין המינרלים יוצרי הסלעים והמאגמה המותכת, קטן בהרבה מאחד.

כאשר מתקררת המאגמה, הנוצרת עקב התכה חלקית של מעטפת כדור הארץ וקרום כדור הארץ, מתחיל תהליך של התגבשות הדרגתית של חומרים שונים. מאחר שגביש דורש מבנה מחזורי ומסודר, יסודות שהיונים שלהם גדולים מדי, קטנים מדי באופן משמעותי או בעלי מטען שונה מהקטיון העיקרי בגביש, יגרמו להפרעה בסריג. לדוגמה, אטום רובידיום גדול בהרבה מאטום נתרן. שילוב של אטום רובידיום בגביש נתרן כלוריד יגרום לעיוות של הסריג היוני ויצרוך אנרגיה רבה. כאשר הגביש מתחיל להיווצר, היונים שאינם תואמים את המבנה ידחו ולא ישתלבו במבנה שנוצר. לכן, ההרכב הכימי של הגביש שנוצר יהיה טהור יותר מההרכב המעורב של המאגמה, ותחול העשרה של הפאזה הנוזלית באותם יסודות בלתי תואמים, שלא מצליחים להשתלב בגבישים החדשים.

לשתי קבוצות של יסודות יש קושי לעבור למצב המוצק והן ידועות באמצעות ראשי תיבות באנגלית:

* קבוצה אחת כוללת יסודות להם יש רדיוס יוני גדול, כדוגמת אשלגן, רובידיום, צזיום, סטרונציום, בריום, לנתנידים, תוריום ואורניום והם מכונים "LILE" ‏(Large-Ion Lithophile Elements יסודות ליתופיליים (כלומר אוהבי סיליקט) בעלי יונים גדולים).
* הקבוצה השנייה כוללת יסודות שהיונים שלהם בעלי ערכיות גבוהה כמו זירקוניום, ניוביום, הפניום וטנטלום והם מכונים "HFSE" ‏(High Field Strength Elements יסודות בעלי חוזק שדה גבוה).

העיקרון משמש גם בתהליך של גיבוש מחדש. כדי לטהר חומרים - ממיסים את החומר בממס מתאים לקבלת תמיסה רוויה, או קרוב לכך, ואז גורמים להפרעה כלשהי שתגרום לגיבוש. הגביש החדש שנוצר יכיל הרבה פחות זיהומים מהחומר המקורי, מאחר שהמבנה הגבישי נוטה לדחות חומרים זרים (אלא אם כן הם דומים מאוד בתכונותיהם - גודל, מטען וכו' - לתכונות היונים אותם החליפו).

ראו גם
------

* פגמים בגבישים

קישורים חיצוניים
----------------
**המעגל האדום** (בצרפתית: **Le Cercle Rouge**) הוא סרט פשע צרפתי - איטלקי משנת 1970 בבימוי של ז'אן-פייר מלוויל שגם כתב את התסריט, עם אלן דלון, ג'אן מריה וולונטה, איב מונטן ובורביל בתפקידים הראשיים.

רוב סרטיו של מלוויל עוסקים בפשע וזה אחד מהבולטים ביניהם. זהו סרט פשע מסוגנן בעל אווירה קודרת ואפוקליפטית. בפתח הסרט מביא מלוויל משפט של בודהא שאמר לאחר שצייר מעגל עם גיר אדום: "אם אנשים שלא הכירו מקודם, נפגשים יום אחד במקום אחד לא משנה מה עלה בגורלם ומה הייתה דרכם עד כה, הם כעת בתוך מעגל אדום".

הסרט מתאר שלושה עבריינים - אסיר משוחרר, אסיר נמלט ושוטר עבריין שנפגשים יום אחד במעגל דמים אדום ממנו לא יצאו.

תקציר העלילה
------------

האסיר קורי (אלן דילון) משתחרר מבית סוהר במרסיי לאחר חמש שנים. אחד הסוהרים נותן לו אינפורמציה בקשר לחנות תכשיטים יוקרתית בפריז. הוא מגיע לדירת עמיתו לפשע, ריקו, החייב לו כסף ובאיומי אקדח נוטל ממנו את הכסף בכספת. קורי הולך לשחק סנוקר ומתגבר והורג עבריין ששלח ריקו לרצחו. קונה רכב וממשיך לעבר פריז.

באותו זמן מוביל קצין המשטרה מטאי (בורביל) את העצור ווז'ל (ג'אן מריה וולונטה) ברכבת לפריז כששניהם כבולים אחד לשני באזיקים. בלילה מצליח ווז'ל לנתק את האזיקים ולזנק מהרכבת. מטאי רודף אחריו אך לשווא. מתארגן כוח גדול של שוטרים וכלבים למרדף.

קורי סועד במסעדת דרכים ומרגיש בווז'ל הנכנס לתא המטען של מכוניתו. הוא מתחיל לנסוע ומצליח לעבור מספר מחסומי משטרה. כעבור זמן הוא עוצר במקום מבודד ומוציא את ווז'ל מתא המטען. לאחר עימות קצר הם מתוודעים אחד לשני וקורי ממשיך במסעו לפריז. בדרך עוצרים אותו שני רוצחים שכירים מאנשי ריקו, לוקחים את הכסף ועומדים להוציאו להורג אך ווז'ל יוצא מתא המטען, מפתיע אותם ורוצח אותם.

הם מגיעים לפריז וקורי מתחיל לתכנן את שוד חנות התכשיטים. לשם כך הוא מצרף את ז'נסן (איב מונטן), שוטר בדימוס שמוכר כצלף מיומן וכעת הוא אלכוהוליסט במצב קשה עם הזיות שרמשים זוחלים על גופו. ז'נסן מסכים לכך, מפסיק לשתות, מתאמן בצליפה, ומארגן את רובה הצליפה והקליעים המיוחדים. תפקידו הוא לשתק את מתג האבטחה על ידי ירייה עליו מרחוק. הוא מבקר בחנות כלקוח ובאותו זמן בוחן את מערכת האבטחה.

השוד המסובך עובר ללא תקלות אך האדם הסוחר ברכוש גנוב שהיה אמור לקבל את התכשיטים מסרב כעת לקבל אותם לאחר שהוזהר על ידי ריקו. הוא שולח אותו לבעל מועדון לילה מפוקפק בשם סנטי. סנטי משתף פעולה תחת לחץ של השוטר מטאי ומודיע לו על ההתפתחויות. מטאי נפגש עם קורי ומתחזה לסוחר בסחורה גנובה. הוא קובע עם קורי פגישה בבית מבודד. קורי מאמין לו ומגיע למקום עם הסחורה אך ווז'ל וז'נסן עוקבים אחריו.

כשקורי מראה למטאי את הסחורה, פורץ למקום ווז'ל באקדח שלוף ומורה לו לעזוב את המקום כי זה מלכודת. השלושה נסים ביחד אך נהרגים מיריות של מטאי והשוטרים, המעגל האדום נסגר.

קישורים חיצוניים
----------------

ויקישיתוף מדיה וקבצים בנושא **המעגל האדום** בוויקישיתוף

* "המעגל האדום", במסד הנתונים הקולנועיים IMDb (באנגלית)
* "המעגל האדום", באתר נטפליקס
* "המעגל האדום", באתר AllMovie (באנגלית)
* "המעגל האדום", באתר Rotten Tomatoes (באנגלית)
* "המעגל האדום", באתר Metacritic (באנגלית)
* "המעגל האדום", במסד הנתונים הקולנועיים KinoPoisk (ברוסית)
* קדימון לסרט המעגל האדום, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb162341366 (data)
* GND: 7597859-3
* SUDOC: 147293553
* VIAF: 184659923
* WorldCat (עם VIAF): 184659923

 |
**אוליבייה ז'אק ורדון** (בצרפתית: **Olivier Jacques Verdon**; נולד ב-5 באוקטובר 1995) הוא כדורגלן בניני המשחק בעמדת הבלם בלודוגורץ ראזגרד.

קריירת מועדונים
---------------

ורדון התחיל את הקריירה שלו במחלקת הנוער של אנגולם מהליגה החמישית בצרפת. בקיץ 2016 הצטרף לקבוצת המילואים של בורדו מהליגה הרביעית. ב-19 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד אולימפיק מרסיי.

בקיץ 2018 ורדון חתם בסושו מהליגה השנייה. ב-26 באפריל 2019 הבקיע את שער הבכורה שלו בליגות המקצועיות בניצחון 0–2 נגד גזלק אז'אקסיו.

בקיץ 2019 עזב את צרפת וחתם בדפורטיבו אלאבס מליגת העל הספרדית וכעבור כחודשיים הושאל לאויפן מליגת העל הבלגית במדיה שיחק עונה אחת.

ב-4 בספטמבר 2020 הושאל ללודוגורץ ראזגרד מליגת העל הבולגרית. ב-1 באוקטובר ערך את הופעת הבכורה שלו בזירה האירופית בניצחון 0–2 נגד דינמו ברסט במסגרת פלייאוף מוקדמות הליגה האירופית. ב-13 בדצמבר 2021 הבקיע את שער הבכורה שלו במועדון בהפסד 3–5 לפירין בלגואבגרד.

קריירה בינלאומית
----------------

בשנת 2017 ורדון הודיע כי בכוונתו לייצג את בנין, בזכות העובדה כי אמו ילידת המדינה. ב-24 במרץ 2017 ערך את הופעת הבכורה שלו בנבחרת בנין בהפסד 0–1 למאוריטניה.

תארים
-----

לודוגורץ ראזגרד
* ליגת העל הבולגרית: 2020/2021, 2021/2022
* הסופר קאפ הבולגרי: 2021

קישורים חיצוניים
----------------

ויקישיתוף מדיה וקבצים בנושא **אוליבייה ורדון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

| **נבחרת בנין – גביע אפריקה לאומות 2019** |
| --- |
| 1 פארנולה • 
2 בראזה • 
3 אדנון • 
4 אנאנה • 
5 סלומון • 
6 ורדון • 
7 ג'יגלה • 
8 אדאוטי • 
9 מונייה • 
10 פוטה • 
11 אימורו • 
12 קיקי •
13 עאדילהו • 
14 סוקו •
15 ד'אלמיידה •
16 אלאגבה •
17 ססנון •
18 סייבו •
19 סגבה-אזנקפו •
20 דוסו •
21 קוסי •
22 פאסינו •
23 קאקפו •
מאמן: דוסייר | בניןבנין |
המגלשה במתחם אושילנד
**מתחם אושילנד** הוא מרכז קניות ובילוי בכפר סבא. מרכז הקניות הוא חלק ממתחם אושירה אשר נבנה באזור התעשייה עתיר ידע.

פעילות
------

בניית המתחם החלה בשנת 2012 והסתיימה ב-2016. המתחם נפתח לפעילות ב-7 ביולי באותה שנה.

המתחם כולל ארבע קומות, כאשר התחתונה בהן משמשת גם כמפלס חנייה. במקום 15 אולמות קולנוע של הוט סינמה שהחליף את הקולנוע הישן בקניון ערים בכפר סבא לטובת בית קולנוע גדול וחדשני. הקולנוע מתפרס על שתי קומות, כאשר חמישה אולמות הם אולמות VIP.

בנוסף לבתי הקולנוע הקניון כולל פארק משחקים חיצוני לילדים, שוק האוכל המקורה הראשון בישראל הנמצא מחוץ לתל אביב ומתחם מעצבים הכולל דוכנים מתחלפים העוסקים בתחומי עיצוב שונים כגון עיצוב הבית ואומנות ובנוסף ישנה גם מגלשה בגובה שלוש קומות. הקומה התחתונה כללה פארק אינטראקטיבי לילדים המבוסס על משחק הילדים הווירטואלי "מוגובי" הנקרא מוגו פארק והסקייטפארק המקורה הראשון בישראל, שניהם נסגרו כשלוש שנים אחרי פתיחת המרכז.

בשנת 2017 מתחם השוק המקורה עבר לבעלי רשת "דרבי בר דגים" לאחר כישלון המתחם במתכונתו הקודמת אשר הייתה תחרות למתחמים דומים כגון שרונה מרקט ושוק צפון. כעת המתחם עובד כמסעדה אחת גדולה המחולקת לכ-24 מסעדות קטנות בסגנונות קולינריים שונים תחת מותגים ייחודיים למתחם שנוצרו על ידי "דרבי בר דגים".

המתחם כולל חניון תת-קרקעי בן שתי קומות הכולל כ-1500 מקומות חנייה.

בקרבת המתחם היה אמור להבנות תחנת הרכבת כפר סבא צפון, אך זה בוטל ב-2021.

קישורים חיצוניים
----------------

ויקישיתוף מדיה וקבצים בנושא **מתחם אושילנד** בוויקישיתוף
* 

* אתר האינטרנט הרשמי של מתחם אושילנד
**מועדון הכדורגל פיוניק ירוואן** (ארמנית: Ֆուտբոլային Ակումբ Փյունիկ) הוא מועדון כדורגל מהעיר ירוואן, בירת ארמניה.

היסטוריה
--------

המועדון נוסד בשם הומנטמן ירוואן עם הקמת ליגת העל הארמנית בשנת 1992. בעונה הראשונה של הליגה זכה המועדון באליפות משותפת עם קבוצת שיראק. בעונת 1995/1996 שינתה הקבוצה את שמה לפיוניק ירוואן וזכתה באליפות השנייה שלה. בעונת 1996/1997 זכתה באליפות שנייה ברציפות ושלישית בסך הכל. למרות ההצלחה המקצועית בשנים אלו, המועדון נקלע לאחריהן לבעיות כלכליות. בעונות 1999 ו-2000 עוד שיחקה הקבוצה תחת השם קיליקיה אך לאחר מכן נסגרה.

בעונת 2001 הקבוצה הוקמה מחדש על בסיס מועדון ארמניקום ירוואן שעלה לליגה הראשונה ושינה את שמו לפיוניק ירוואן. המעדון נחשב על ידי התאחדות הכדורגל הארמנית לממשיך דרכו של המועדון המקורי. באותה עונה זכה המועדון באליפות שפתחה רצף של 10 אליפויות רצופות (מ-2001 עד 2010).

משחקים באירופה
--------------

הקבוצה הופיעה לראשונה באירופה בליגת האלופות בעונת 1997/1998. בשלב ההעפלה הראשון נפגשה הקבוצה עם MTK בודפשט והפסידה בשני משחקי הגומלין ולכן לא עלתה לשלב הבא.

הפעם הבאה בה השתתפה הקבוצה במפעל אירופי כלשהו היה בליגת האלופות בעונת 2002/2003, הקבוצה נפגשה בשלב ההעפלה הראשון עם טמפרה יונייטד הפינית וניצחה בשני משחקי הגומלין בתוצאות 0:4 ו־0:2. בשלב ההעפלה השני פגשה הקבוצה את דינמו קייב וסיימה משחק אחד בהפסד 4:0 ומשחק שני בתיקו 2:2 אך לא העפילה לשלב ההעפלה השלישי בגלל הפרש שערים עדיף לדינמו קייב.

הקבוצה הופיעה שנה לאחר מכן, בליגת האלופות בעונת 2003/2004 כאשר בשלב ההעפלה הראשון נפגשה עם קיי. אר. רייקיאוויק האיסלנדית וסיימה את המשחק הראשון בניצחון 0:1 ואת המשחק השני בתיקו 1:1 ועלתה בגלל הפרש שערים עדיף. בשלב ההעפלה השני נפגשה עם צסק"א סופיה והפסידה בשני המשחקים ולכן לא עלתה לשלב ההעפלה השלישי.

בעונת 2004/2005 השתתפה הקבוצה עוד פעם בליגת האלופות. בשלב ההעפלה הראשון נפגשה עם אף. קיי. פודבה המקדונית וניצחה אותה במשחק הראשון בתוצאה 1:3 ואת המשחק השני סיימה בתיקו 1:1 ולכן עלתה לשלב הבא בגלל הפרש שערים עדיף. בשלב ההעפלה השני נפגשה עם קבוצת שחטר דונצק והפסידה בשני משחקי הגומלין ולכן לא העפילה לשלב ההעפלה השלישי.

הקבוצה השתתפה בליגת האלופות גם בעונת 2005/2006, אז נפגשה כבר בשלב ההעפלה הראשון עם קבוצת פ.צ. האקה, עימה סיימה במשחק הראשון בהפסד 1:0 ובמשחק השני סיימו הקבוצות בתיקו 2:2 אך האקה עלתה שלב בגלל הפרש נקודות.

בעונת 2012/2013 שיחקה בפעם הראשונה בליגה האירופית. בסיבוב המוקדמות הראשון הפסידה לקבוצת זטה והודחה מהטורניר. בעונת 2013/2014 שיחקה בפעם השנייה בליגה האירופית. בסיבוב המוקדמות הראשון ניצחה את קבוצת טטקס טטובו. בסיבוב המוקדמות השני הפסידה לקבוצת ז'לגיריס וילנה והודחה מהטורניר.

תארים
-----

* ליגת העל הארמנית:
	+ אליפות (15): 1992, 1996, 1997, 2001, 2002, 2003, 2004, 2005, 2006, 2007, 2008, 2009, 2010, 2015, 2022
* גביע הארמני:
	+ זכייה (8): 1996, 2002, 2004, 2009, 2010, 2013, 2014, 2015
* הסופר-קאפ הארמני:
	+ זכייה (8): 1998, 2002, 2004, 2005, 2007, 2008, 2010, 2011

שחקנים מפורסמים
---------------

* זורה הובאניסיאן
* המלט מחיטאריאן
* ארטבזד קרמיאן
* אדגר מנוצ'ריאן
* עמנואל אמבולה
* הנריך מחיתריאן

קישורים חיצוניים
----------------

ויקישיתוף מדיה וקבצים בנושא **פיוניק ירוואן** בוויקישיתוף
* אתר האינטרנט הרשמי של פיוניק ירוואן
* פיוניק ירוואן, ברשת החברתית פייסבוק

* פיוניק ירוואן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net
**מודרטו ויסינטיינר** (בפורטוגזית: **Moderato Wisintainer**;‏ 14 ביולי 1902 – 31 בינואר 1986) היה כדורגלן ברזילאי, ששיחק בעמדת החלוץ.

ביוגרפיה
--------

ויסינטיינר נולד ב-14 ביולי 1902 באלגרטה, ריו גראנדה דו סול שבברזיל. הוא התחיל את הקריירה הבוגרת בשנת 1921 ושיחק במועדון קרוזיירו שאז נקרא "פלסטרה איטליה". ויסינטיינר עבר לפלמנגו בשנת 1923 וזכה עימה באליפות ריו דה ז'ניירו בשנים 1925 ו-1927. במשחק המכריע של האליפות ב-1927 כבש את שער הניצחון ב-1–2 נגד אמריקה (מברזיל). בסך הכל ערך בה 100 הופעות ליגה וכבש בהם 17 שערים עד שעזב אותה בשנת 1930. בסוף הקריירה ויסינטיינר שיחק בגואראני ופרש מכדורגל בשנת 1932.

במדי נבחרת ברזיל עשה את הופעת הבכורה ב-6 בדצמבר 1925 בניצחון 2–5 על פרגוואי במתכונת הקופה אמריקה שנערך אז בארגנטינה. הוא שיחק בשלושה משחקים נוספים בטורניר. במונדיאל 1930 לא שותף במשחק הראשון בהפסד 2–1 ליוגוסלביה אך כבש צמד במשחק השני בניצחון 0–4 נגד בוליביה. נבחרתו לא העפילה לשלב הבא.

לאחר פרישתו ויסינטיינר היה למהנדס בפלוטאס שמאזור מגורו, ובשנים מאוחרות יותר היה גם לשחקן גולף. הוא נפטר בפלוטאס ב-31 בינואר 1986 בגיל 83.

תארים
-----

פלמנגו
* אליפות ריו דה ז'ניירו (2): 1925, 1927

נבחרת ברזיל
* סגנית קופה אמריקה: 1925

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
**פולקנתוס** (שם מדעי: *Polacanthus*; מילולית: "מרובה קוצים") הוא סוג של דינוזאור במשפחת הנודוזאוריים. הוא חי בתקופת הקרטיקון, 130-125 מיליון שנה לפני זמננו. הוא חי בחלק המערבי של אירופה ובעיקר באנגליה.

מאפיינים
--------

יצור זה הגיע לאורך של אפשרי של 4 מטרים (13 רגל) ולמשקל של טונה אחת. חוליותיו היו חזקות וחופפו על גבו אך היו חסרות קוצים. הזנב היה דק וחשוף יותר משאר גופו והגוף היה מכוסה לוחות גדולות עד לראשו. יצור זה היה צמחוני בעל לסתות חלשות ושיניים קטנות.

ככל הנראה הוא רעה במישורים של אנגליה בקרטיקון, ייתכן שלצד אוכלי צמחים נוספים. הפולקנתוס התגונן מטורפים באמצעות מראהו המאיים ושריונו וגם היה יכול לתקוף אותם עם זנבו, אך הזנב לא היה בעל אלות כמו האנקילוזאורוס שחי בתקופה מאוחרת יותר. הוא נכחד לפני 125 מיליון שנה.

דינוזאור זה תואר בשנת 1865 על ידי הפלאונטולוג הבריטי ריצ'רד אוון.

בתרבות
------

דינוזאור זה הופיע בסדרה ללכת עם דינוזאורים ובמשחקי המחשב פארק היורה 3: בניית פארק, Jurassic World Evolution וJurassic World Evolution 2.

קישורים חיצוניים
----------------

ויקישיתוף מדיה וקבצים בנושא **פולקנתוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* Polacanthus במדריך הדינוזאורים The Dino Directory של המוזיאון להיסטוריה של הטבע (לונדון)
**צ'.פ.ר. קלוז'** (ברומנית: **CFR Cluj**, מבטאים: צֶ'ה-פֶה-רֶה קלוז') הוא מועדון כדורגל מהעיר קלוז'-נפוקה שבצפון-מערב רומניה (בטרנסילבניה), אשר הוקם בשנת 1907. מעונת 2004/2005 משחקת הקבוצה בליגת העל הרומנית.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
צ'.פ.ר. קלוז' הוקם בשנת 1907 בימי השלטון האוסטרו-הונגרי בטרנסילבניה, כמועדון של עובדי רשות הרכבות. באותה תקופה שם המועדון היה הונגרי (בגלל הרוב ההונגרי באוכלוסיית העיר דאז) ולכן שמו היה בהונגרית
Kolozsvári Vasutas Sport Club ("קולוז'ווארי ואשוטאש שפורט קלאב"). אחרי איחוד טרנסילבניה עם רומניה בשנת 1918 שונה שם המועדון לרומנית צ'.פ.ר. ("צ'ה-פה-רה"), שהוא ראשי התיבות של "מסילות הברזל הרומניות".

בעונת 2003/2004 העפילה הקבוצה לליגת העל הרומנית בכדורגל לאחר עונה ללא הפסד. בעונת 2007/2008 זכתה הקבוצה בטרבל בפעם הראשונה בתולדותיה.

בעונת 2008/2009 העפילה הקבוצה לראשונה לליגת האלופות, שם פגשה בשלב הבתים את צ'לסי, רומא, ובורדו, וסיימה במקום האחרון.
בסוף אותה עונה סיימה צ'.פ.ר. קלוז' במקום הרביעי בליגת העל הרומנית בכדורגל. בעונת 2009/2010 לקחה הקבוצה דאבל בפעם השנייה בתולדותיה.

בעונת 2010/2011 העפילה הקבוצה בפעם השנייה לליגת האלופות, שם התחרתה בשלב הבתים נגד באיירן מינכן, רומא ופ.צ. בזל, וסיימה אחרונה עם 4 נקודות בלבד. בסוף עונה זו סיימה הקבוצה במקום ה-10 של ליגת העל הרומנית בכדורגל. בעונת 2011/2012 זכתה הקבוצה באליפות רומניה בפעם השלישית.

בעונת 2012/2013 הקבוצה הגיעה לגמר הגביע הרומני. בעונה זו הודחה קלוז' בסיום שלב הבתים בליגת האלופות ועברה לשחק בליגה האירופית. בשלב 32 האחרונות הפסידה לאינטר מילאנו והודחה מהטורניר. בעונת 2017/2018 זכתה הקבוצה באליפות ברביעית בתולדותיה.

תארים והישגים
-------------

### רומניה

* אליפות רומניה (8): 2007/2008, 2009/2010, 2011/2012, 2017/2018,2018/2019, 2019/2020, 2020/2021, 2021/2022
* הגביע הרומני (4): 2007/2008, 2008/2009, 2009/2010, 2015/2016
* הסופר קאפ הרומני (4): 2009, 2010, 2018, 2020

### אירופה

* סגנית גביע האינטרטוטו: 2005
* הגעה לשלב הבתים של ליגת האלופות: 2008, 2010, 2012
* הגעה לשלב הבתים של הליגה האירופית: 2009, 2019  2020

קישורים חיצוניים
----------------

ויקישיתוף מדיה וקבצים בנושא **צ'.פ.ר. קלוז'** בוויקישיתוף
* אתר האינטרנט הרשמי של צ'.פ.ר. קלוז' (ברומנית)
* צ'.פ.ר. קלוז', ברשת החברתית פייסבוק

* צ'.פ.ר. קלוז', ברשת החברתית אינסטגרם

* צ'.פ.ר. קלוז', סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway
* קלוז', באתר ONE

הערות שוליים
------------

1. ↑  ביתר דיוק, מדובר בגוון "הדבדבנים החמוצים"

| רומניהרומניה ליגת העל הרומנית, עונת 2023/2024 |
| --- |
| 

|  |
| --- |
| אוצלול גאלאץ • בוטושאן • וולונטארי • פארול קונסטנצה • סטיאווה בוקרשט • צ'.פ.ר. קלוז' • דינמו בוקרשט • CSU קראיובה • אוניברסיטת קראיובה • פוליטכניקה יאשי • רפיד בוקרשט • שפשי ספנטו גאורגה • UTA ארד • פטרולול פלוישט • הרמנשטאדט • אוניברסיטת קלוז' |

 |
איור של פוקואירפטור.
**פוקואירפטור** (שם מדעי: ***Fukuiraptor***; מילולית: "השודד מפוקואי") הוא סוג של דינוזאור תרופוד ממשפחת המגרפטוריים, שחי ביפן לפני 127 עד 115 מיליון שנה, במשך תור הקרטיקון. הסוג התגלה בתצורת קיטאדני (Kitadani Formation) שליד קציומה שבפוקואי (אנ'), והוגדר בשנת 2000 בידי יואיצ'י אזומה (Yoichi Azuma) ובידי פיליפ קורי (אנ') והוא כלל מין אחד - *Fukuiraptor kitadaniensis*.

מאפיינים
--------

דינוזאור טורף זה הגיע לאורך של 4.2 מטרים ולמשקל 175 קילוגרם. נמצא ממנו שלד חלקי, ככל הנראה של נער צעיר, שייתכן והתערבב בעצמות דינוזאורים אחרים, מה שמקשה את זיהויו. החוקר גרגורי ס. פאול העריך את גודלו באורך 5 מטרים ומשקל של 300 קילוגרם. החוקר מולינה-פרס העריכו ב-2016 את אורכו ב-4.3 מטרים ואת משקלו ב-590 קילוגרם.

מבנה הלסתות והשיניים שלו הזכירו מאוד את הקרכרודונטוזאוריים ומצד שני את הטירנוזאורים, שניהם בעלי מבנה להבי חזק בקצה השן. לעומת זאת הזרועות שלו היו ארוכות מאוד, הרבה מעבר לכל טירנוזאורוס והן היו בעלי טפרים גדולים כמו של דיינוניכוס. עם זאת, מפרק הידיים היה שונה ממבנה הדרומאוזאוריים.

החוקרים התלבטו על סיווגו עד שהוחלט לסווג אותו עם האוסטרלונטור האוסטרלי, אשר נחשב עד 2009 כאלוזאורוס. שתי הקבוצות הועברו למשפחה הנתונה במחלוקת, מגרפטוריים.

הדינוזאור הטורף כנראה היה טורף-על ביפן, והיה בעל מבנה רגליים ארוכות וחזקות, כמו של יען, מה שעזר לו לנהל מרדף פעיל אחרי קורבנות.

קישורים חיצוניים
----------------

ויקישיתוף מדיה וקבצים בנושא **פוקואירפטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**לודוביט רייס** (בהולנדית: **Ludovit Reis**; נולד ב-1 ביוני 2000 בהארלם שבהולנד) הוא כדורגלן הולנדי המשחק בעמדת הקשר בהמבורג מהבונדסליגה השנייה.

קריירת מועדונים
---------------

### חרונינגן

רייס גדל במחלקת הנוער של הופדורפ, ובשנת 2015 הגיע למחלקת הנוער של חרונינגן מליגת העל ההולנדית. ב-21 בספטמבר 2017 ערך רייס את הופעת הבכורה שלו בקבוצה הראשונה של המועדון, כששיחק 59 דקות בניצחון 2–4 על הרקולס בגביע ההולנדי. ב-29 באוקטובר ערך רייס את הופעת הבכורה שלו בליגה, כששיחק 82 דקות בהפסד 1–2 לספרטה רוטרדם במסגרת המחזור העשירי. באותו משחק הבקיע רייס את שער הבכורה שלו במועדון. בסך הכל ערך רייס 16 הופעות ליגה והבקיע שער אחד בעונת 2017/2018, ובעונת 2018/2019 הוסיף 31 הופעות ליגה ושער אחד.

### ברצלונה ב'

בקיץ 2019 חתם רייס בברצלונה מליגת העל הספרדית, והחל לשחק בברצלונה אתלטיק, קבוצת המילואים שלה, המשחקת בליגה הספרדית השלישית. ב-25 באוגוסט 2019 ערך רייס את הופעת הבכורה שלו בברצלונה ב', כששיחק 90 דקות בניצחון 1–2 על בדאלונה במסגרת המחזור הראשון בליגה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
**סופי לודוביקה סימנוביץ'** (בגרמנית:  **Sophie Ludovike Simanowiz**;‏ 21 בפברואר 1759 – 3 בספטמבר 1827) הייתה ציירת פורטרטים גרמנית בסגנון קלאסי.

ביוגרפיה
--------

אביה היה חובש צבאי ואמה הייתה בתו של רוקח. היא נולדה בצריף בו הועסק אביה. בשנת 1762 עברה משפחתה לרודוויגסבורג, שם גדלה עם פרידריך שילר ואחיותיו. כריסטופין, שהייתה הראשונה שזיהתה את כישרונו של פרידריך, הפכה לחברה שלה לאורך החיים.

משפחתה העריכה את כישרונה האמנותי ועשתה כל מאמץ לקדם את הקריירה שלה. האקדמיה הדוכסית בלודוויגסבורג ובית הספר בשטוטגרט לא קיבלו נשים, אך בשנת 1776 הסכים פרופסור בקרלסשול, ניקולה גויבל, להעביר לה שיעורים פרטיים.

בשנת 1787, בתמיכתם הכספית של הדוכס קרל השני אויגן ופילגשו פרנציסקה פון הוהנהיים, היא הצליחה לנסוע לפריז וללמוד אצל המיניאטוריסט אנטואן וסטייה. היא נשארה כמעט שנתיים, ואז קיבלה משימה לצייר דיוקנאות עבור הדוכס פרידריך אויגן, אחיו של קרל, במומפלגארד (בהווה מונבליארד). דיוקנאות אלה מעולם לא הושלמו, כאשר היא חזרה לשטוטגרט בשנת 1789 כדי להתחתן עם סגן פרנץ סימנוביץ', בן כיתה ותיק של שילר, שהיה ארוסה מאז 1786.

ממכתביה מאותה תקופה עולה כי היא התגעגעה לפריז, ולמרות התנאים המעורערים שנוצרו בזמן המהפכה, היא ניצלה את ההזדמנות לחזור כאשר בעלה הקצין הוזעק להתייצב שם. כשהגיעה לשם, היא הצליחה להתארח אצל חברה ותיקה משטוטגרט, זמרת האופרה, הלנה בלטי, שנישאה למרקיז.

בשנת 1792, מצבה נעשה רעוע כאשר מארחיה עברו חיפוש מצד אוהדי המונרכיסטים ונאלצו לברוח לאחוזתם בספרד. סימנוביץ' נותרה מאחור. בתחילת 1793, חברתה עזרה לה לברוח לנורמנדי שם קיבלה דרכון לצאת מצרפת. כשהגיעה לשטרסבורג, היא הייתה חולה מאוד ובילתה שישה שבועות במיטה, מטופלת על ידי חברים.

כשחזרה ללודוויגסבורג, היא התחילה לצייר דיוקנאות של משפחת שילר. דיוקנאותיהם של פרידריך ורעייתו שרלוט נעשו בזמן שהייתה בולנשטיין.

בשנת 1798 הועבר בעלה, לשטוטגרט והיא הצטרפה אליו לשם. בשנה שלאחר מכן הוא לקה בשבץ ששיתק את רגליו. היא הפכה למטפלת שלו בעשרים ושמונה השנים הבאות. בשנת 1812 הם חזרו ללודוויגסבורג. אחיה הבכור, פרידריך, היה כומר בארדמנהאוזן הסמוכה ולעיתים קרובות הם היו משתתפים שם בפגישות פוליטיות כדי להביע סולידריות עם אלה שנלחמו בנפוליאון.

פרנץ נפטר ביוני 1827 והיא נפטרה כמה חודשים לאחר מכן.

היא השלימה כ-100 דיוקנאות (אף אחד לא חתום), רובם באוספים פרטיים. יש לה אנדרטה במוזיאון העירוני של שורנדורף. אחד האחיינים שלה היה המדען הידוע, קרל רייכנבאך.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **לודוביקה סימנוביץ'** בוויקישיתוף

הערות שוליים
------------

1. ↑  Gertrud Fiege: Ludovike Simanowiz. Eine schwäbische Malerin zwischen Revolution und Restauration (exhibition catalog). Deutsche Schillergesellschaft, 1991 מסת"ב 3-928882-32-5
2. ↑  Wintterlin (1892), "Simanowiz, Kunigunde Sophie Ludovike", Allgemeine Deutsche Biographie (ADB) (in German), 34, Leipzig: Duncker & Humblot, pp. 344–346

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb123897074 (data)
* GND: 119007398
* ISNI: 0000 0001 0963 5107
* LCCN: n87905673
* NKC: jcu2014850124
* NTA: 255701454
* RKD: 72617
* SUDOC: 162414528
* ULAN: 500048481
* VIAF: 32797200
* WorldCat: lccn-n87905673

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לודוביקה סימנוביץ'"**.